Το Φως σου , Χβαγιά Σαμσούντ—ντιν Μοχαμάντ Χαφέζ\n“Μακάρι νά μποροῦσα νά σοῦ δείξω,\nὅταν εἶσαι μοναχικός ἤ μέσα στό σκοτάδι,\nτό Ἐκπληκτικό Φῶς\nτῆς ἴδιας σου τῆς Ὑπάρξεως!”\nΟ Χβαγιά Σαμσούντ—ντιν Μοχαμάντ Χαφέζ γεννήθηκε γύρω στο 1317 μ.Χ στο Σιράζ, όπου έζησε για όλη του τη ζωή, εκτός από ένα μικρό χρονικό διάστημα, όπου και πέθανε το 1392 μ.Π. Η κάθοδος των Μογγόλων κατέστρεψε, είναι γεγονός, τα πάντα στη γενέτειρα του ποιητή. Σιγά σιγά όμως τα πράγματα άρχισαν φαίνεται να ησυχάζουν.\nΟ ίδιος ο Χαφέζ αναφέρεται στην ήσυχη εποχή που πέρασε η πόλη κατά τη διάρκεια της βασιλείας του Σεΐχη Αμπού Ισάκ Ιντζού.\nΟ Σεΐχη ήταν ο χορηγός των ποιητών. Καθαιρέθηκε όπως από το γιο του και διάδοχο Τζιαλαλουντίν Σαχ Σουγιά, ο οποίος βρισκότανε σε συνεχείς πολέμους με όλους τους γείτονες, ακόμη και με τον αδερφό του Μαχμούντ, Σάχη του Ισφαχάν. Ακολούθησαν άλλοι τρεις κυβερνήτες, ώσπου έφτασε η εποχή που ο Τιμούρ χτύπησε δύο φορές την πόρτα της επαρχίας Φαρς και έσπειρε τον τρόμο. Ο Χαφέζ, μολονότι έζησε αυτά τα γεγονότα, παραδόξως δεν τα περιγράφει στην ποιητική του συλλογή «Ντιβάν».\nΚάποιος μύθος θέλει τον Χαφέζ να συνδιαλέγεται με τον Τιμούρ και να τον εντυπωσιάζει με την ευφυΐα του, κάτι που μάλλον είναι αδύνατο να έχει συμβεί, αφού ο Τιμούρ το 1393 δεν είχε καταλάβει το Σιράζ και Χαφέζ είχε πεθάνει το 1392.\nΤο πολιτιστικό επίπεδο του Σιράζ ήταν υψηλό, έτσι ο Χαφέζ έλαβε στη γενέτειρά του καλή μόρφωση. Ήταν μάλιστα κορυφαίος στα θρησκευτικά και στο Κοράνιο. Σ’ αυτό εξάλλου οφείλει και το όνομό του. Χαφέζ σημαίνει «αυτός που γνωρίζει το Κοράνι από μνήμης». Έγραψε θεολογικά έργα σε πρόζα, στην αραβική. Από μερικά μάλιστα συμπεραίνεται ότι ο ποιητής γνωρίζει και τουρκικά.\nΟ Χαφέζ όπως συνηθιζόταν εκείνα τα χρόνια, εργάστηκε στην αυλή του Σάχη Σουτζά που ήταν και ίδιος ποιητής.\nΣαν ποιητής του παλατιού τραγουδούσε ύμνους και επαίνους για τους εκάστοτε κυβερνήτες.\nΤα πράγματα, όπως λέει ο μύθος, άλλαξαν στο παλάτι και, κατά το 1368-1369 μ.Χ., μια ομάδα κληρικών έπεισε το Σάχη ν’ απομακρύνει τον Χαφέζ από την αυλή του, πράγμα που έγινε. Ο Χαφέζ που είχε στο μεταξύ συνηθίσει στην καλοπέραση, παραπονείται σε πολλά από τα ποιήματά του για την κακή του μοίρα. Η θέση του επιδεινωνόταν συνεχώς, γι’ αυτό έφυγε. Πήγε στο Ισφαχάν και το Γιαζντ, όπου παρέμεινε από το 1372 έως το 1374 μ.Χ. Μετά όμως επέστρεψε στο Σιράζ και ικέτευσε τους πρώην χορηγούς του για βοήθεια.\nΑυτή είναι η αλήθεια, αντίθετα με το μύθο που κυκλοφορεί ότι τάχα ο Χαφέζ δεν ενέδωσε σε καμία από τις δελεαστικές προτάσεις άλλων βασιλέων και κυβερνητών να επισκεφτεί τα παλάτια τους, και ότι έμεινε όλη του τη ζωή στο Σιράζ που αγαπούσε πολύ. Έφυγε, λένε, μόνο μια φορά για να επιστρέψει αμέσως. Μετά την επιστροφή του, δεν γνωρίζουμε ακριβώς ποιες ήταν οι σχέσεις του με τους εκάστοτε κυβερνήτες. Ξέρουμε μόνο πως στα τελευταία χρόνια της ζωής του ο ποιητής έχαιρε πάλι μεγάλης εκτίμησης, όπως και πριν. Σε μια αυτοβιογραφία του, που βρέθηκε στην Τασκένδη, ο Χαφέζ γράφει για τους δύσκολους καιρούς της ανέχειας, κατά τη διάρκεια της νιότης του. Εκτός από μερικά αποσπάσματα Γκετέ και Ρουμπαί, δύο Κασιντέ και δύο Μασναβί (ένα εκ των οποίων ονομάζεται Σαγκι-Ναμέ) η ανθολογία του Χαφέζ, το Ντιβάν, αποτελείται αποκλειστικά από Γκαζάλ, δηλαδή ωδές. Τα μυστικιστικά του κείμενα πολλαπλασιάζονται κατά την περίοδο που ο ποιητής πέφτει στη δυσμένεια του Σάχη Σουτζά.\nΟ Χαφέζ ενταφιάστηκε στο Σιράζ όπου του έχουν χτίσει ωραιότατο μνημείο.\nΧαίρε Σιράζ με τα ασύγκριτα περίχωρά σου.\nΩ Κύριε, φύλαγέ το από κάθε κακό\nΔημοσιεύθηκε από Μαρία Ανδρεάδου Διαβάσαμε, Ποίηση


GRAD Review: Δ033.18 ΨΥΧΡΑ ΔΕΔΟΜΕΝΑ | Ψηφιακό Κενοτάφιο και Αποτεφρωτήριο στη Νήσο Γυαλί\nΔ033.18 ΨΥΧΡΑ ΔΕΔΟΜΕΝΑ | Ψηφιακό Κενοτάφιο και Αποτεφρωτήριο στη Νήσο Γυαλί\nΔιπλωματική Εργασία: Ψυχρά Δεδομένα | Ψηφιακό Κενοτάφιο και Αποτεφρωτήριο στη Νήσο Γυαλί\nΦοιτήτρια: Ιωάννα Σωτηρίου\nΤμήματος Αρχιτεκτόνων Μηχανικών Πανεπιστημίου Θεσσαλίας | Φεβρουαρίου 2018\nΣτο μέλλον, το παρελθόν δεν θα ξεθάβεται－θα ανακτάται.\nΗ διπλωματική εργασία “Ψυχρά Δεδομένα” ξεκινάει με την παραδοχή πως, καθώς μεγαλώνει ο όγκος προσωπικών δεδομένων του κάθε ατόμου στο Cloud, αρχίζει και αμφισβητείται το κατά πόσο η ψηφιακή του ύπαρξη είναι υποδεέστερη ή ακόμα και απλώς συμπληρωματική της φυσικής. Βάσει αυτής της σκέψης, εξετάζει τους τρόπους με τους οποίους αυτή η νέα συνθήκη μπορεί να ενημερώσει τα τοπία θανάτου και να τα επανανοηματοδοτήσει ως κατεξοχήν τοπία μνήμης, διαχείρισης του σώματος και αρχειοθέτησης προσωπικών δεδομένων. Συγκεκριμένα, αποτελεί μία πρόταση ανάκτησης της πρακτικής του αρχείου ως τον πυρήνα μίας κοινής, απολύτως προσβάσιμης κουλτούρας του θανάτου και προτείνει μία νέα τυπολογία για την αρχιτεκτονική του θανάτου της ψηφιακής εποχής.\nΟ σχεδιασμός αντλεί πληροφορία από την αρχιτεκτονική υποδομών όπως server farms, data storage vaults και modular data centers ενώ παράλληλα διατηρεί ως πυρήνα του τη σχέση αρχιτεκτονικής και τοπίου, ειδικά όπως αυτή έχει εξελιχθεί στους τόπους θανάτου από τον 18ο αιώνα μέχρι σήμερα. Ιδιαίτερη σημασία δίνεται τόσο στην ιδέα της νήσου ως ένας αυθύπαρκτος και αυτοτελής κόσμος ορίων, ετεροτήτων και φαντασιώσεων όσο και στην ανάγνωση του εδάφους ως τον κατεξοχήν γεωφυσικό κόσμο μετάδοσης, αποθήκευσης και αρχειοθέτησης πληροφορίας. Τέλος, η αφήγηση της αρχιτεκτονικής πρότασης δομείται επάνω σε τρεις, βασικές και συμπληρωματικές σχέσεις: τη σχέση του ανθρώπου με το τοπίο (νησί), την πληροφορία (κενοτάφιο) και το σώμα (αποτεφρωτήριο).\nΤο Γυαλί είναι ηφαιστειογενές νησί του νότιου Αιγαίου. Βρίσκεται ανάμεσα στην Κω και την Νίσυρο. Το νοτιοδυτικό τμήμα του νησιού αποτελείται από παχιά στρώματα ελαφρόπετρας που έχουν αποτεθεί από δύο εκρήξεις, πριν περίπου 50.000 και 30.000 χρόνια. Το βορειοανατολικό τμήμα αποτελείται ολοκληρωτικά από παχιά ρεύματα φυσικού γυαλιού (από όπου παίρνει και το όνομά του το νησί), ο γνωστός οψιδιανός και περλίτης του Γυαλιού, ηλικίας περίπου 25.000 ετών.\nΗ εταιρεία Λάβα Μεταλλευτική και Λατομική Α.Ε. δραστηριοποιείται με την εξόρυξη, επεξεργασία και εμπορία του βιομηχανικού πετρώματος της κίσσηρης από το 1952 και αποτελεί τη μεγαλύτερη εξαγωγική εταιρία κίσσηρης στον κόσμο.\nΛόγω της εξορρυκτικής δραστηριότητας, σήμερα έχει απομείνει μόνο ο μισός λόφος του νοτιοδυτικού τμήματος του νησιού.\nΒάσει της συχνότητας ανάκλησής τους, τα δεδομένα χωρίζονται σε δύο μεγάλες κατηγορίες: τα “Ζεστά Δεδομένα” (Hot Data) και τα “Ψυχρά Δεδομένα” (Cold Data) . Οι ονομασίες προκύπτουν από το σύνολο της ενέργειας που δαπανάται για την αποθήκευση, συντήρηση και κυκλοφορία τους καθώς και τις θερμοκρασίες που αναπτύσσουν οι μηχανισμοί διατήρησής τους. Ενώ τα Ζεστά Δεδομένα είναι το σύνολο της πληροφορίας το οποίο δισεκατομμύρια χρηστών ανακαλούν, προωθούν και δημιουργούν σε καθημερινή βάση στο internet, τα Ψυχρά Δεδομένα είναι πληροφορία η οποία ενεργοποιείται σπάνια και έχει την αξία αρχειακού υλικού.\nΜερικά κοινά παραδείγματα ψυχρών δεδομένων είναι νομικά δεδομένα, τριτογενή αντίγραφα πληροφορίας, δεδομένα που έχει συμφωνηθεί να διατηρηθούν για μεγαλύτερο χρονικό διάστημα και αρχειακό υλικό. Η αποθήκευση αυτών, γνωστή κοινώς ως Ψυχρή Αποθήκευση, ορίζεται ως ταυτόχρονα μία λειτουργική κατάσταση και ένα αποθηκευτικό σύστημα αδρανών δεδομένων.\nΗ Ψυχρή Αποθήκευση παραδοσιακά δεν χρησιμοποιεί σκληρούς δίσκους παρά μαγνητική ταινία. Η μαγνητική ταινία, ακόμα και αν ακούγεται ένα μέσο αποθήκευσης που ανήκει στον προηγούμενο αιώνα, στην πραγματικότητα δεν εγκαταλείφθηκε ποτέ. Αντίθετα, η έρευνα πάνω στη βελτίωση αυτού του μέσου συνεχίστηκε κανονικά με αποτέλεσμα τον Απρίλιο του 2017, η Sony σε συνεργασία με την IBM να παρουσιάζουν τη νέα σειρά μαγνητικών ταινιών με χωρητικότητα 330 terabytes και δυνατότητα επέκτασης.\nData Center Containers (modular data centers)\nΤα data center containers μπορούν εύκολα να μετακινηθούν και να εγκατασταθούν παράλληλα με άλλες τέτοιες δομές ούτως ώστε να συστηθούν μεγάλα κέντρα δεδομένων. Ένα ακόμα μεγάλο πλεονέκτημα αυτών των δομών είναι ότι μπορούν να λειτουργούν, να αντικατασταθούν ή να αναβαθμιστούν με εξίσου εύκολο και γρήγορο τρόπο.\nΗ γενική κάτοψη του αρχείου επιτρέπει στο σχέδιο να αμφιταλαντεύεται συνεχώς μεταξύ των φυσικών και εικονικών του συστημάτων (physical / virtual). Το ίδιο το σχέδιο αποτελεί εργαλείο μέτρησης του βασικού χαρακτηριστικού της συνολικής δομής -της χωρητικότητας μνήμης- ενώ ταυτόχρονα προβλέπει, ορίζει και οργανώνει την ίδια του την επέκταση.\nΗ επιλογή της θέσης του Αποτεφρωτηρίου έγινε κατόπιν χάραξης συγκεκριμένων πορειών-αφηγήσεων σε όλο το νησί. Αποτελεί ουσιαστικά μία στάση και όχι το τέλος μίας πορείας η οποία στόχο έχει να περιγράψει τη σχέση του νεκρού με τους οικείους του και να δώσει έμφαση στη διατήρηση της μνήμης έναντι της καύσης του σώματος (αλλαγή ισορροπίας μεταξύ άυλου και υλικού).\nΟ σχεδιασμός του κτιρίου έχει στο κέντρο του την ένταση του “υλικού”: η είσοδος “ρουφάει” τον επισκέπτη στο εσωτερικό της γης ενώ το κτίριο επιτρέπει στο βλέμμα να ξεφύγει μόνο προς τον ουρανό καθώς όλο το κτίριο είναι υπόσκαφο. Οι στιγμές που ο επισκέπτης μπορεί να κοιτάξει ευθεία έξω από το κτίριο είναι μόνο όταν η πορεία του συναντά την πορεία του νεκρού σώματος: στους παράλληλους διαδρόμους στο κέντρο του κτιρίου όπου η θέα της θάλασσας λειτουργεί ως background στη μεταφορά του φερέτρου, στο δωμάτιο της καύσης όπου η θάλασσα βρίσκεται πίσω από τις μονάδες αποτέφρωσης και στην μεγάλη πορεία προς την Έξοδο όπου ο επισκέπτης “απελευθερώνεται” από το κτιστό και ορίζει μόνος του την πορεία του στον λόφο.\nΔείτε το βίντεο "Cold Data:A Prelude" που συνοδεύει την εργασία και που παρουσιάστηκε για πρώτη φορά στο συνέδριο "Making Oddkin: for joy, for trouble, for volcano love" στις 7 Σεπτεμβρίου 2018, στη Νίσυρο εδώ.\nΔείτε το τεύχος της διπλωματικής εργασίας εδώ.\nΔετε το site της διπλωματικής εργασίας εδώ.


48 ωρη γνωστοποίηση εργασιών στην Πολεοδομία με το Αρθρο 4 παρ 3 ΝΟΚ - Page 37 - Λοιπές Αδειοδοτήσεις - Michanikos.gr\nJuly 11, 2012 in Λοιπές Αδειοδοτήσεις\nΕπειδη τελικα εχω μπερδευτει, μπορω να κανω 48 ωρη για μονοκατοικια προ 55, χωρις οικοδομικη αδεια και σχεδια, παρα μονο με ενα συμβολαιο που το αναφερει?\nΚαι τι δικαιολητικα να υποβαλλει ο ιδιοκτητης στην αιτηση?\nΠρεπει να του κανω κατοψεις ή μονον τοπογραφικο?\nterry 87 posts\nΚΑΝΑ 55 posts\nkan62 50 posts\nΕπαναλαμβάνομαι, αλλά δεν αντέχω να ακούω συνέχεια τα ίδια ... Η 48ωρη είναι γνωστοποίηση δεν είναι ούτε άδεια, ούτε έγκριση. Ο ιδιοκτήτης δεν αιτείται κάτι. Δεν πρέπει να υπάρχει αίτηση. Κατατί\nΣυνάδελφοι προσοχή. Απο τα λεγόμενα και του συναδέλφου από την αγία παρασκευή, επειδή κάτι αντίστοιχο έχει ακουστεί και εδώ στα χανιά, μάλλον ερμηνεύεται σύλλαθος το έγγραφο με η/μ, 9/8 http://www\nΕπιστρέφω μετά από μέρες για να καταθέσω εκ νέου τη 48ωρη. Απουσιάζει η μηχανικός. Προσπαθώ να συνεννοηθώ με τη γραμματέα της Υ.δομ. Τα ίδια και αυτή, δεν τη δέχεται. Να ξαναέρθω λέει όταν θα είναι\nΤα προ του 55 θεωρούνται νομίμως υφιστάμενα, άρα μπορείς. Δε γνωρίζω αν σε καλύπτει το συμβόλαιο, προσπάθησε. Ίσως σου ζητήσουν δημόσιο έγγραφο. Δικαιολογητικά κατά περίπτωση: δες εδώ http://www.ypeka.gr/LinkClick.aspx?fileticket=3IzOOeTAkdE%3D&tabid=785&language=el-GR\nΔεν κάνεις σχέδια.\nΥΓ Προς υπολοίπους αναμένω κάποια απάντηση για το #360 . Ευχαριστώ\nEdited August 27, 2013 by Giorgos Georgiou\nΣε τακτοποιημένο αυθαίρετο εκτός σχεδίου μη άρτιο, ο ιδιοκτήτης αναλαμβάνει την ευθύνη υπογραφής της υπεύθυνης δήλωσης, όντας ενημερωμένος περί του τι εστί νομίμως υφιστάμενη κατασκευή. Θα υπογράφατε ΤΕ; Μήπως να βάλω κάτω-κάτω με «ψιλά γράμματα» (όπως αυτά των τραπεζών) πως δεν έχει γίνει έλεγχος νομιμότητας των κατασκευών ή θεωρείτε πως είναι περιττό μιας και δεν υπάρχει δήλωση ανάθεσης-ανάληψης;\nΥΓ: Αλήθεια με το θαμμένο αυτό έχει αντιμετωπίσει κανείς πρόβλημα; http://www.ypeka.gr/LinkClick.aspx?fileticket=smOynWQ%2fbeU%3d&tabid=777&language=el-GR\nΤου το έχουν εμφανίσει κατά την αίτηση 48ωρης;\nΦαντάζομαι ότι, ο ίδιος ιδιοκτήτης θα έχει αναλάβει και την ευθύνη της υπογραφής της δήλωσης για την υπαγωγή στον 4014.....\nΟι ΥΔΟΜ δεν έχουν και τόσο "θαμμένο" το έγγραφο που αναφέρεις και ελέγχουν όλο τον φάκελο τακτοποίησης (όταν πας να ζητήσεις κάτι από αυτούς).\nΕνδεχομένως, να μην έχουν δηλωθεί όλες οι αυθαίρετες κατασκευές και να μην θέλει να ρισκάρει ο ιδιοκτήτης.\nΔεν θα σου ζητηθεί ένα τοπογραφικό ή Δ.Δ. από την ΥΔΟΜ? Τι θα κάνεις τότε (Ειδικά αν στο ζητήσουν αφού έχεις καταθέσει την Τ.Ε.)?\nΔε θα αναφερθεί πουθενά η τακτοποίηση στην αίτηση. Ούτε μπορούν να ζητήσουν κάποιο σχέδιο, αφού δεν προβλέπεται στην γνωστοποίηση\nΑν χρειαστείς έγκριση από Αρχαιολογία ή Σ.Α. δεν θα καταθέσεις τοπογραφικό?\nΑν σου πούνε ότι, στα "άλλα δικαιολογητικά" που λέει η Αίτηση Υπόδειγμα, είναι και το τοπογραφικό, θα αρνηθείς?\nΟ πελάτης σου γνωρίζει την διαδικασία που πρέπει να ακολουθήσει γιατί σε ρώτησε και του είπες το σωστό (ως όφειλες).\nΕπιλέγει να μην δηλώσει στην αίτησή του την ένταξη στον 4014 γιατί .... κάποιο λάκκο έχει η φάβα.\nΑπό τον λάκκο θα βρει τρόπο να βγει, αν κάτι πάει στραβά. Εσένα, όμως, δεν θα σου δώσει κανείς άφεση αμαρτιών.\nΓιάννη ευχαριστώ για το ενδιαφέρον. Αρχαιολογία και Σ.Α. δεν απαιτούνται για το εν λόγω ακίνητο. Έγκριση δασαρχείου έχει. Η δικιά μου ευθύνη σύνταξης Τ.Ε. ποια είναι; Είμαι υποχρεωμένος να ελέγξω τη νομιμότητα των υφιστάμενων κτισμάτων; Αυτό ρωτάω.\nEdited August 28, 2013 by Giorgos Georgiou\nΚαι άμα ο "κακός" υπάλληλος της ΥΔΟΜ σου ζητήσει πιστοποίηση νομίμου περιγράμματος για το προ του 1955 ?\nΤί κάνεις ????\nΘα τον ρωτησω ευγενικα να μου απαντησει προσκομιζοντας μου παραπομπη στη νομοθεσια, απο που προκυπτει αυτο.\nΕξυπακούεται ότι, αν ζητηθεί από την ΥΔΟΜ κάποια Ε.Ε.Μ.Κ. ή εργασίες με 40ωρη ενημέρωση για ακίνητο προ του 55, θα πρέπει να προσκομισθεί βεβαίωση νόμιμου περιγράμματος!!!\n(καιρό είχα να σε δω "κακέ λύκε")\nΜπορεις να το ατιολογησεις? (δεν μιλαω για περιπτωσεις που απαιτειται εγκριση απο ΣΑ, αρχαιολογια κτλ)\n- Ο μηχανικος δεν οφειλει να υποβαλλει κανενα σχεδιο.\n- Ο ιδιοκτητης δηλωνει υπευθυνα οτι δεν εχει αυθαιρεσιες το κτηριο του.\n- Η ΥΔΟΜ δεν κανει κανεναν ελεγχο στο κτηριο (αυτοψια) και τη στιγμη που δεν υποβαλλονται σχεδια δεν μπορει να "τσεκαρει" το βεβαιωμενο μομιμο περιγραμμα.\nΜε τη λογικη αυτη θα επρεπε σε ΟΛΑ τα κτηρια με ΟΑ να ζηταει βεβαιωση Ν4014 απο το μηχανικο.


Opel Crossland X VS Opel Grandland X - autobild, mg, συγκριτικο\nΔιαβάστηκε από 91322 αναγνώστες - 16/10/2020\nΜια μάρκα, ένας κινητήρας, ένα Χ. Grandland και Crossland μοιράζονται ξεκάθαρα cockpit, εσωτερικά, συστήματα πολυμέσων και συστήματα υποβοήθησης, την ώρα που και σε εργονομία και ευχρηστία εξοπλισμού το αποτέλεσμα είναι ισόπαλο.\nΣτο κατά περισσότερο από μισό μέτρο μακρύτερο Grandland X υπάρχει, φυσικά, πολύ περισσότερος διαθέσιμος χώρος. Πάνω απ όλα ως προς το πλάτος, οι επιβάτες έχουν μία παλάμη περισσότερο... αέρα. Έκπληξη: Το μεγαλύτερο SUV όμως, έχει υποδεέστερες δυνατότητες φόρτωσης σε σχέση με το μικρό αδερφό του...\nΜε 3κύλινδρο κινητήρα και 130 ίππους\nΚαι τα δύο αυτοκίνητα της δοκιμής μας εφοδιάζονται με τον τρικύλινδρο, turbo κινητήρα των 1,2 λίτρων και των 130 PS. Το βαρύτερο Grandland επιταχύνει, φυσιολογικά, πιο αργά και έχει χαμηλότερη τελική ταχύτητα. Παρόλ αυτά, όμως, δεν είναι πιο οικονομικό σε κατανάλωση. Ωστόσο, στο μεγάλο SUV κρύβονται και περισσότερα χρήματα. Εκτός από την υψηλότερη κατά 7.000 ευρώ (Γερμανία) τιμή αγοράς προστίθενται σαφώς μεγαλύτερα λειτουργικά έξοδα, με αποτέλεσμα η επιλογή του μεγαλύτερου αυτοκινήτου να είναι σαφώς ακριβότερη.\nΤο Grandland X είναι ένα αυτοκίνητο άξιο ως πρόταση. Το μικρότερο X, όμως, τα καταφέρνει επίσης καλά και ταυτόχρονα κοστίζει λιγότερο. Ξεκάθαρα πράγματα, λοιπόν: Αγοράστε το Crossland!


Ο Opera 11 θα υποστηρίζει extensions, ενώ ο Opera Mobile φτάνει τον άλλο μήνα στο Android - Freeweird\nΑν και ο Opera μας έχει συνηθίσει σε καινοτομίες, στο θέμα της υποστήριξης επεκτάσεων έχει μείνει αρκετά πίσω σε σχέση με τον Firefox αλλά και τον Chrome. Αποφασίζοντας τελικά να καλύψει το χαμένο έδαφος, η επόμενη έκδοση του νορβηγικού browser θα υποστηρίζει επεκτάσεις (extensions) που έχουν δημιουργηθεί από τρίτους. Παράλληλα, μέσα στο μήνα υπολογίζεται να έρθει στο Android και ο Opera Mobile.\nΠερισσότερες πληροφορίες και τεχνικές λεπτομέρειες για την κατασκευή των επεκτάσεων θα δημοσιευθούν μόλις κυκλοφορήσει η έκδοση Opera 11 Alpha. Σύμφωνα με την επίσημη ανακοίνωση της εταιρείας, η πρώτη αυτή έκδοση θα είναι σύντομα διαθέσιμη στη σελίδα http://www.opera.com/browser/next/.\nΣτο βίντεο που ακολουθεί, το TechCrunch κάνει μια πρώιμη παρουσίαση του Opera 11 Alpha:\nΠαράλληλα, με άλλη ανακοίνωση γνωστοποιείται πως μέσα σε περίπου ένα μήνα θα κυκλοφορήσει ο Opera Mobile για Android συσκευές. Αναφέρεται μάλιστα πως η επικείμενη νέα έκδοση του mobile browser θα περιλαμβάνει δύο νέες λειτουργικότητες: την επιτάχυνση υλικού (hardware acceleration) και το Pinch to Zoom.\nΤο hardware acceleration υπόσχεται να βελτιώσει κατά πολύ την ταχύτητα του browser και να εκμεταλλευτεί στο έπακρο τις δυνατότητες της εκάστοτε συσκευής. Το Pinch to Zoom πρόκειται για την υποστήριξη δύο επιπέδων zoom: το ένα για την εμφάνιση της σελίδας στο πλήρες μήκος της και το άλλο για την αυτόματη μεγέθυνση της οθόνης ώστε να εστιάζει στο περιεχόμενο αυτό καθαυτό.\n〈 Έτοιμη η τελική έκδοση του Skype 5.0 για Windows, με δυνατότητα ενσωμάτωσης των «φίλων» σας από το Facebook\n〉 Το Docs for Facebook φέρνει το Microsoft Office 2010 στο Facebook και κάνει τα έγγραφά σας πιο …κοινωνικά\nOne thought on “Ο Opera 11 θα υποστηρίζει extensions, ενώ ο Opera Mobile φτάνει τον άλλο μήνα στο Android”\nPingback: Ο Firefox 4.0 beta 7 φέρνει εγγενή υποστήριξη SVG και ο Opera 11 Alpha κυκλοφορεί και υποστηρίζει extensions | Freeweird


Raikkonen: Θα το διασκεδάσουμε με τον Vettel - motornews.gr\nRaikkonen: Θα το διασκεδάσουμε με τον Vettel\nΟ Φινλανδός πιστεύει μαζί με τον Γερμανό μπορούν να κάνουν καλή δουλειά και παράλληλα να το διασκεδάζουν\nΟ Kimi Raikkonen πιστεύει ότι ο ερχομός του Sebastian Vettel στη Ferrari θα ανεβάσει το ηθικό της ομάδας και όλοι μαζί θα προσπαθήσουν να φέρουν ξανά την Scuderia στην κορυφή. Οι δύο τους είναι καλό φίλοι κι ο Raikkonen δηλώνει ότι θα το διασκεδάσει με τον Vettel team-mate.\nΔεν έχω δουλέψει μαζί του στην ίδια ομάδα αλλά τον γνωρίζω καλύτερα απ’ όλους. Η σχέση μας είναι πολύ ειλικρινής και δεν περιμένω να αλλάξει κάτι. Ελπίζω να μπορέσουμε να επαναφέρουμε την ομάδα εκεί που πρέπει να βρίσκεται. Σίγουρα όλη την ώρα θα προσπαθούμε να νικάμε ο ένας τον άλλον αλλά θα το διασκεδάσουμε και μπορούμε να κάνουμε πρόοδο με καλό τρόπο.


Την μνήμη της Αγίας Μεγαλομάρτυρος Ειρήνης εορτάζει η Εκκλησία μας την Πέμπτη 5/5. Στην Ιερά Μητρόπολη Δημητριάδος πανηγυρίζουν οι κάτωθι Ιεροί Ναοί: Ιερός Ναός Αγίας Ειρήνης Λόφου Ανακασιάς Την παραμονή της εορτής θα τελεστεί ο Μέγας Πανηγυρικός Εσπερινός, προεξάρχοντος του Αρχιμ....\nΑναστάσιμο Αρχονταρίκι με τον Μακαριστό Αρχιεπίσκοπο Χριστόδουλο\nΔευτέρα, 2 Μαϊου, 2016\nΧριστός Ανέστη! - Αληθώς Ανέστη ο Κύριος της Δόξης! Ένα ακόμη Πάσχα έφτασε, βρισκόμαστε ήδη στη Διακαινήσιμο Εβδομάδα και οι σκέψεις, τα συναισθήματα μα κι η καρδιά μας γυρίζει πίσω σε νοσταλγικές θύμησες... Παρακολουθήστε το Αναστάσιμο Αρχονταρίκι με καλεσμένο τον Μακαριστό Αρχιεπίσκοπο Αθηνών και...\nΤην Ανακομιδή των Ιερών Λειψάνων του Αγίου Αθανασίου του Μεγάλου, Πατριάρχου Αλεξανδρείας εορτάζει η Εκκλησία μας Τετάρτη 4/5. Στην Ιερά Μητρόπολη Δημητριάδος πανηγυρίζουν οι κάτωθι Ιεροί Ναοί: Ιερός Ναός Αγίου Αθανασίου οικισμού Αστέρια Αγριάς Την παραμονή της εορτής θα τελεστεί ο Μέγας...\nΚυριακή, 1 Μαϊου, 2016\nΠανηγύρεις Αγίου Ραφαήλ\nΤην μνήμη των Αγίων Νεοφανών Μαρτύρων Ραφαήλ, Νικολάου και Ειρήνης εορτάζει η Εκκλησία μας την Τρίτη του Πάσχα (3/5) και στην Ιερά Μητρόπολη Δημητριάδος πανηγυρίζουν οι κάτωθι Ιεροί Ναοί: Αγίου Ραφαήλ Βόλου Την παραμονή της εορτής θα τελεστεί ο Μέγας Πανηγυρικός Εσπερινός, προεξάρχοντος του...\nΜΗΝΥΜΑ ΤΟΥ ΣΕΒΑΣΜΙΩΤΑΤΟΥ ΜΗΤΡΟΠΟΛΙΤΟΥ ΔΗΜΗΤΡΙΑΔΟΣ ΚΑΙ ΑΛΜΥΡΟΥ κ.κ. ΙΓΝΑΤΙΟΥ ΕΠΙ ΤΩ ΑΓΙΩ ΠΑΣΧΑ 2016\nΑγαπητοί μου πατέρες και αδελφοί, παιδιά μου εν Κυρίω αγαπημένα, «Την Ανάστασή σου Χριστέ Σωτήρ, άγγελοι υμνούσιν εν ουρανοίς». Μαζί με τις αγγελικές δυνάμεις και όλοι εμείς, σε λίγα λεπτά, θα ψάλλουμε τον πιο θριαμβευτικό ύμνο που άκουσε ποτέ η ανθρωπότητα, τον...\nΤην Λαμπροφόρο Ανάσταση του Θεανθρώπου και νικητού του θανάτου Ιησού Χριστού πανηγυρίζουμε οι Χριστιανοί όπου γης την ημέρα του Πάσχα. Το πρωί του Μεγάλου Σαββάτου, στις 8.00 π.μ., στους Ιερούς μας Ναούς θα τελεστεί ο Εσπερινός του Πάσχα (Α΄ Ανάσταση) και η Θεία Λειτουργία του Μεγάλου Βασιλείου. Ο Σεβ....\nΤην μνήμη του Αγίου Μεγαλομάρτυρος Γεωργίου του Τροπαιοφόρου τιμά η Εκκλησία μας την Δευτέρα του Πάσχα 2/5 και στην Ιερά Μητρόπολη Δημητριάδος πανηγυρίζουν οι κάτωθι Ιεροί Ναοί: Α . Ιερός Ναός Αγίου Γεωργίου Βόλου Την παραμονή της εορτής θα τελεστεί ο Μέγας Πανηγυρικός Εσπερινός,...\nΜε κατάνυξη και συγκίνηση εψάλη απόψε στους Ναούς και στις Μονές της Τοπικής μας Εκκλησίας ο Επιτάφιος Θρήνος, με επίκεντρο τον Μητροπολιτικό Ιερό Ναό Αγίου Νικολάου , όπου χοροστάτησε ο Σεβ. Μητροπολίτης Δημητριάδος κ. Ιγνάτιος. Πλήθος λαού συμμετείχε με ευλάβεια στην Ακολουθία, όπου το παρών...\nΤην χάρη και την ευλογία του Αγίου Φωτός θα έχει και το φετινό Πάσχα η Τοπική μας Εκκλησία, αφού προβλέπεται να φθάσει στον Βόλο το βράδυ του Μεγάλου Σαββάτου. Το Άγιο Φως θα μεταφερθεί από τα Ιεροσόλυμα στην Αθήνα και από εκεί αεροπορικώς στην 110 Π.Μ. στη Λάρισα. Περίπου στις 9.30 μ.μ. θα φθάσει οδικώς στο...\nΤου Σεβ. Μητροπολίτου Δημητριάδος κ. Ιγνατίου Ατενίζει η ανθρωπότητα σήμερα βουβή και εκστατική τον Εσταυρωμένο. Χωρίς «είδος και κάλλος» τον «αναβαλλόμενον το φως ώσπερ ιμάτιον». Πληγωμένο από το ακάνθινο στεφάνι το θείο Του πρόσωπο, μπροστά στο οποίο γαλήνευσε η θάλασσα και ειρήνευσαν οι...\nΕπίσκεψη του νέου Περιφερειακού Διοικητού Λιμενικού Σώματος στον Σεβ. Μητροπολίτη Δημητριάδος κ. Ιγνάτιο\nΤο νέο Διοικητή της 4ης Περιφερειακής Διοίκησης Λιμενικού Σώματος Αρχιπλοίαρχο Δεμερτζή Κωνσταντίνο, υποδέχτηκε σήμερα 27/4, ο Σεβ. Μητροπολίτης Δημητριάδος κ. Ιγνάτιος , στο Συνεδριακό Κέντρο Θεσσαλίας. Ο κ. Δεμερτζής , ζήτησε την ευλογία και τη στήριξη του Σεβασμιωτάτου, ώστε να ανταπεξέλθει επάξια...\nΣυνέντευξη του Σεβ. Δημητριάδος κ.Ιγνατίου, στην εκπομπή "Επί του Πιεστηρίου" στο Kontra Channel, την Τρίτη 26/04/2016 (video)\nΠαρακολουθήστε την εφ'όλης της ύλης συνέντευξη που έδωσε ο Σεβ. Μητροπολίτης Δημητριάδος κ. Ιγνάτιος, στην εκπομπή "Επί του Πιεστηρίου" και στους δημοσιογράφους Σωτήρη Ξενάκη & Μάκη Κούρη, που προβλήθηκε σε μαγνητοσκόπηση από τον τηλεοπτικό σταθμό Contra Channel, την Τρίτη 26/0/2016.\nΗ Ακολουθία των Αχράντων Παθών - Η Ακολουθία της Αποκαθηλώσεως στον Λόφο της Παναγίας Ξενιάς - Λιτάνευση του Επιταφίου στα Κοιμητήρια\nΤην Μεγάλη Πέμπτη το βράδυ η Εκκλησία θα μας συγκλονίσει παρουσιάζοντάς μας την Σταύρωση του Θεανθρώπου. Ο Ιησούς ανεβαίνει στον Σταυρό για να δώσει στους ανθρώπους τη δυνατότητα ν' ανέβουμε στον ουρανό. Το φοβερό όργανο της θανατικής καταδίκης, από τη στιγμή που πορφυρώνεται από το άχραντο αίμα...\nΟ Όρθρος και η Θεία λειτουργία της Μεγάλης Πέμπτης στην Μητρόπολη Δημητριάδος\nΜε τη δέουσα κατάνυξη, τελέσθηκε σε όλους τους Ι. Ναούς της Ιεράς Μητροπόλεως, η ακολουθία του Όρθρου της Μ. Πέμπτης, το απόγευμα της Μ. Τετάρτης 27/4. Ο Σεβ. Μητροπολίτης Δημητριάδος κ. Ιγνάτιος , χοροστάτησε και ομίλησε στον Ιερό Ναό Αγίας Αικατερίνης Βόλου ενώ τέλεσε τον Εσπερινό και την Θεία...\nΚυκλοφορήθηκε το Εβδομαδιαίο Ενημερωτικό Δελτίο της Ι. Μ. Δημητριάδος "Εισοδικόν" τευχ. 216\nΣ' αυτό το τεύχος διαβάστε: - Μεγάλη Τρίτη - Το Τροπάριο της Κασσιανής - Μεγάλη Τετάρτη – Ο Μυστικός Δείπνος - Μητροπολίτης Δημητριάδος Ιγνάτιος: Ενωμένοι θα ξεπεράσουμε τις δυσκολίες -Συνέντευξη Του Σεβ. Μητροπολίτου Δημητριάδος κ. Ιγνατίου στην εφημερίδα «Ταχυδρόμος» την Κυριακή 24/04/2016 -...\nΤο μυστήριο της αγάπης του Χριστού επεκτείνεται σε κραυγαλέες περιπτώσεις αμαρτίας - Μήνυμα του Σεβ. Μητροπολίτου Δημητριάδος κ. Ιγνατίου για την Ακολουθία του Νυμφίου της Μεγάλης Τρίτης\nΤου Σεβ. Μητροπολίτου Δημητριάδος κ. Ιγνατίου Δεν υπάρχει σπουδαιότερη και μεγαλύτερη αλήθεια από αυτήν που η Εκκλησία μας πάντοτε μας προβάλλει: ότι ο Κύριος είναι ο γεμάτος αγάπη νυμφίος της ψυχής μας, Εκείνος χωρίς τον Οποίον δεν μπορεί να υπάρξει πραγματική ζωή. Τα πάντα μπορεί κανείς,...\nΟ Όρθρος της Μεγάλης Τετάρτης στην Μητρόπολη Δημητριάδος\nΜε τη δέουσα κατάνυξη, τελέσθηκε σε όλους τους Ι. Ναούς της Ιεράς Μητροπόλεως, η ακολουθία του Όρθρου της Μ. Τετάρτης, το απόγευμα της Μ. Τρίτης 26/4. Ο Σεβ. Μητροπολίτης Δημητριάδος κ. Ιγνάτιος , χοροστάτησε και ομίλησε στον Αγίων Κωνσταντίνου & Ελένης Βόλου. Το περίφημο Τροπάριο της Κασσιανής ,...


Garmin Vivoactive 3 Music: Ανακοινώθηκε το νέο smartwatch (video)\nΞεκίνησε από: Paulos, αναρτήθηκε στις 13/06/2018\nΗ Garmin ανακοίνωσε το τελευταίο smartwatch της, το Garmin Vivoactive 3 Music. Η συσκευή είναι ένα smartwatch GPS που έρχεται επίσης με ενσωματωμένη μουσική.\nΗ νέα συσκευή έρχεται με τις ίδιες δυνατότητες με το Vivoactive 3, αν και αυτό το νέο μοντέλο έχει επίσης τη δυνατότητα να αποθηκεύει έως και 500 τραγούδια. Στη συνέχεια, μπορείτε να συνδέσετε μερικά ακουστικά Bluetooth στη συσκευή για να ακούσετε μουσική.\nΜπορείτε να βρείτε περισσότερες πληροφορίες σχετικά με το νέο Garmin Vivoactive 3 Music στην Garmin στον παρακάτω σύνδεσμο. Η συσκευή κοστίζει $ 299.\nthegreeksenergy.com » Τεχνολογικά Νέα » Ειδήσεις » Συσκευές/Αξεσουάρ » Garmin Vivoactive 3 Music: Ανακοινώθηκε το νέο smartwatch (video)


Αλεξάνδρα Καππάτου Ψυχολόγος – Παιδοψυχολόγος imommy - Όταν τα παιδιά μας βγάζουν εκτός εαυτού - Αλεξάνδρα Καππάτου Ψυχολόγος - Παιδοψυχολόγος\nimommy – Όταν τα παιδιά μας βγάζουν εκτός εαυτού\n01.04.2013 @ 14:45\nΌλοι γνωρίζουμε τι είναι ο θυμός και όλοι τον έχουμε νιώσει. Το να μάθουμε όμως να τον ελέγχουμε είναι πολύ χρήσιμο -ιδιαίτερα όταν το συναίσθημα αυτό προκύπτει σε στιγμές έντασης με τα παιδιά μας.\nΟ θυμός είναι ένα φυσιολογικό, συνήθως υγιές ανθρώπινο συναίσθημα, που γεννιέται από εξωτερικά ερεθίσματα, αλλά και από ανησυχία ή από συνεχή ενασχόληση με τα προσωπικά μας προβλήματα.\nΣυχνά υποκινεί έντονα συναισθήματα και συμπεριφορές που μας επιτρέπουν να παλέψουμε και να υπερασπιστούμε τον εαυτό μας όταν δεχτούμε επίθεση. Επομένως, έως ένα σημείο, η έκφραση θυμού είναι απαραίτητη για την επιβίωσή μας. Από την άλλη πλευρά, δεν είναι επιτρεπτό να στρεφόμαστε εναντίον -φραστικά ή σωματικά- οποιουδήποτε μας προκαλεί ή μας ενοχλεί. Οι νόμοι, οι κοινωνικοί κανόνες και η κοινή λογική θέτουν όρια στο πόσο μακριά μπορεί να μας οδηγήσει ο θυμός. Για να τον διαχειριστείτε, δοκιμάστε να…\nΑπλές τεχνικές χαλάρωσης, όπως οι βαθιές αναπνοές, και η χρήση της φαντασίας μπορούν να μας βοηθήσουν να κατευνάσουμε τα συναισθήματα θυμού. Υπάρχουν βιβλία και ειδικά μαθήματα για τη διδασκαλία τεχνικών χαλάρωσης. Πάρτε βαθιές ανάσες από το διάφραγμα και όχι από το στήθος. Φανταστείτε την αναπνοή σας να ανεβαίνει από την κοιλιά σας. Επαναλάβετε αργά μια ήρεμη λέξη ή φράση, όπως «χαλάρωσε», «ηρέμησε», μετρώντας το λιγότερο μέχρι το 50.\n…Αλλάξετε τρόπο σκέψης\nΟι θυμωμένοι άνθρωποι τείνουν να εκτοξεύουν απειλές, να βρίζουν και να μιλούν με παραστατικούς όρους που αντανακλούν τις εσώτερες σκέψεις τους. Όταν κάποιος είναι θυμωμένος, η σκέψη του μπορεί να γίνει υπερβολική και δραματική. Προσπαθήστε να αντικαταστήσετε αυτές τις σκέψεις με άλλες πιο λογικές. Για παράδειγμα, αντί να πείτε στο παιδί σας: «Το κάνεις μόνο γιατί με μισείς», πείτε του: «Είναι ενοχλητικό αυτό που κάνεις και δικαιολογημένα είμαι θυμωμένη». Ωστόσο, σκεφτείτε πως αυτό που σας έκανε δεν φέρνει και το τέλος του κόσμου.\n…Βελτιώσετε την επικοινωνία σας\nΤα άτομα που θυμώνουν εύκολα, έχουν την τάση να καταλήγουν σε γρήγορα συμπεράσματα, τα οποία όμως μπορεί να είναι ανακριβή, και να δρουν σύμφωνα με αυτά. Το πρώτο πράγμα που πρέπει να κάνετε, όταν βρίσκεστε σε μια έντονη συζήτηση με τα παιδιά, είναι να ηρεμήσετε και να σκεφτείτε σε βάθος τις απαντήσεις σας. Μην πείτε το πρώτο πράγμα που σας έρχεται στο νου, αλλά ηρεμήστε και σκεφτείτε προσεκτικά τι θέλετε να πείτε. Την ίδια ώρα, ακούστε προσεκτικά και τα δικά τους επιχειρήματα.\n…Χρησιμοποιήσετε το χιούμορ\nΤο χιούμορ μπορεί να εξουδετερώσει την οργή με πολλούς τρόπους. Μπορεί να σας βοηθήσει να δείτε τα πράγματα πιο ισορροπημένα.\nΔώστε στον εαυτό σας την ευκαιρία να κάνει ένα διάλειμμα. Εξασφαλίστε προσωπικό χρόνο σε εκείνες τις στιγμές της ημέρας που γνωρίζετε ότι είναι οι πιο στρεσογόνες. Έπειτα από αυτό το σύντομο διάλειμμα ηρεμίας, θα αισθανθείτε καλύτερα προετοιμασμένες να αντιμετωπίσετε τις απαιτήσεις των καταστάσεων, χωρίς να ξεσπάτε στους άλλους.\n…Χρησιμοποιήσετε τη μέθοδο της αποφυγής\nΑν η ακαταστασία του δωματίου των παιδιών σάς κάνει να θυμώνετε κάθε φορά που την αντικρίζετε, απλώς κλείστε την πόρτα για λίγο και, όταν θα είστε σε κατάσταση να το συζητήσετε μαζί τους, κάντε το.\n…Βρείτε εναλλακτικές λύσεις\nΑν δεν τρώνε τα όσπρια, είναι περιττό να τσακώνεστε μαζί τους. Υπάρχουν τροφές που μπορούν να τα υποκαταστήσουν.\n…Συμβουλευτείτε έναν ειδικό\nΑν νιώθετε ότι ο θυμός σας είναι ανεξέλεγκτος και επιδρά στις καθημερινές σας σχέσεις και σε σημαντικούς τομείς της ζωής σας, σκεφτείτε το ενδεχόμενο να συμβουλευτείτε κάποιον για να μάθετε πώς να τον διαχειρίζεστε καλύτερα.\nURL άρθρου: https://akappatou.gr/otan-ta-paidia-mas-vgazoun-ektos-eaftoy-2/


Γάλλοι στην Αθήνα συζητούν πώληση αμυντικών εξοπλισμών - ΤΑ ΝΕΑ\ntanea.gr > Πολιτική > Γάλλοι στην Αθήνα συζητούν πώληση αμυντικών εξοπλισμών\n28η ετήσια συνάντηση της ελληνογαλλικής επιτροπής εξοπλισμών\nΓάλλοι στην Αθήνα συζητούν πώληση αμυντικών εξοπλισμών\nTANEA Team 3 Ιουλίου 2018 | 19:10\nΜε θέματα που αφορούν τους αμυντικούς εξοπλισμούς γαλλικής προέλευσης που έχουν ενταχθεί ή έχουν προοπτική να ενταχθούν στις ελληνικές Ένοπλες Δυνάμεις, πραγματοποιείται σήμερα και αύριο στην Αθήνα η 28η ετήσια συνάντηση της ελληνογαλλικής επιτροπής εξοπλισμών.\nΣύμφωνα με τη σχετική ανακοίνωση από τη Γενική Διεύθυνση Αμυντικών Εξοπλισμών και Επενδύσεων (ΓΔΑΕΕ), κατά τη διάρκεια των συναντήσεων εξετάζονται, σε διακρατικό επίπεδο, θέματα που αφορούν:\n– Τρέχουσες συμβάσεις με εταιρείες γαλλικών συμφερόντων.\n– Υποστήριξη υφιστάμενων συστημάτων γαλλικής προέλευσης.\n– Προοπτικές τυχόν νέων προγραμμάτων.\n– Διερεύνηση δυνατοτήτων εμπλοκής της εγχώριας αμυντικής βιομηχανίας σε μελλοντικά προγράμματα.\n– Συνεργασία στο πλαίσιο του Ευρωπαϊκού Οργανισμού Άμυνας.\n– Ενημέρωση επί των τηρουμένων διαδικασιών προμηθειών από τις γαλλικές Ένοπλες Δυνάμεις.\nΕπικεφαλής της συνάντησης από ελληνικής πλευράς είναι ο γενικός διευθυντής της ΓΔΑΕΕ, αντιναύαρχος (εα) Κυρ. Κυριακίδης, και από γαλλικής ο διευθυντής κεντρικής και ανατολικής Ευρώπης και Λατινικής Αμερικής, ταξίαρχος Hubert L’ Ebraly.\nNωρίτερα, ο υπουργός Εθνικής Άμυνας, Πάνος Καμμένος, είχε τονίσει πως βρίσκεται στην Ελλάδα κλιμάκιο της γαλλικής διεύθυνσης εξοπλισμών και συνομιλεί με τη ΓΔΑΕΕ για το θέμα των φρεγατών Fremm.\n«Έχουμε μπει πλέον σε διαδικασία συζήτησης για τις φρεγάτες Fremm, βάσει της απόφασης του ΚΥΣΕΑ του 2009. Υπεγράφη το follow on support για τα Mirrage. Προχωρά εντός των επόμενων ημερών το follow on support για τα C-27. Παράλληλα έχουμε αποστείλει στην αμερικανική πλευρά, κατόπιν αιτήματός της, έναν κατάλογο από μέσα τα οποία χρειαζόμαστε για τις Ένοπλες Δυνάμεις της χώρας» επεσήμανε.\nΥπενθυμίζεται πως ο αναπληρωτής υπουργός Άμυνας, Φώτης Κουβέλης, είχε ανακοινώσει προ μηνών ότι το Πολεμικό Ναυτικό επρόκειτο να αποκτήσει δύο φρεγάτες Fremm μέσα στο καλοκαίρι, ωστόσο στη συνέχεια διαψεύστηκαν όσα είχε πει από τον Πάνο Καμμένο, ο οποίος τώρα επαναφέρει το θέμα στο τραπέζι.


Όσιος Λουκάς ο Νέος Στυλίτης | Dogma\nΑΡΧΙΚΗ / Uncategorized / Όσιος Λουκάς ο Νέος Στυλίτης\nΟ Όσιος Λουκάς, ο οποίος τιμάται σήμερα 11 Δεκεμβρίου, έζησε στα μέσα του 10ου αιώνα μ.Χ. και καταγόταν από τη Μικρά Ασία.\nΟι γονείς του, Χριστόφορος και Καλή, τον ανέθρεψαν σύμφωνα με τις επιταγές του Ευαγγελίου. Υπηρέτησε σαν στρατιώτης και όχι μόνο διατήρησε την αγνότητά του, αλλά και επηρέαζε προς το καλό νεαρούς συστρατιώτες του, που είχαν ροπή στη διαφθορά.\nTags: 11 ΔΕΚΕΜΒΡΙΟΥ, ΕΟΡΤΕΣ ΔΕΚΕΜΒΡΙΟΥ, ΟΣΙΟΣ ΛΟΥΚΑΣ, ΣΤΥΛΙΤΗΣ, ΣΥΝΑΞΑΡΙ ΔΕΚΕΜΒΡΙΟΥ


Η Λογοκρισία στη Δικτατορία -Τριήμερο εκδηλώσεων του ΣΦΕΑ στη Θεσ/νίκη | analitis.gr\nTριήμερες εκδηλώσεις διοργανώνει o Σύνδεσμος Φυλακισθέντων και Εξορισθέντων Αντιστασιακών (Σ.Φ.Ε.Α.) 1967-1974 με τη συμμετοχή και άλλων δημόσιων και κοινωνικών φορέων στις 21, 22 και 23 Απριλίου 2018 στη Θεσσαλονίκη. Οι εκδηλώσεις τελούν υπό την αιγίδα του Δήμου Θεσσαλονίκης και πραγματοποιούνται με αφορμή τη συμπλήρωση 51 χρόνων από το χουντικό πραξικόπημα της 21ης Απριλίου 1967 και την επτάχρονη δικτατορία των συνταγματαρχών.\nΟι εκδηλώσεις ξεκινούν το Σάββατο 21 Απριλίου, με τη συναυλία«Απαγορευμένα και λογοκριμένα από τη χούντα τραγούδια» με τους: Μανώλη Μητσιά, Παναγιώτη Καραδημήτρη, Ελένη Μιχαλοπούλου και Ελισάβετ Παπαθανασίου, στις 21.00, στο Βασιλικό Θέατρο.\nΤη Δευτέρα 23 Απριλίου, ακολουθεί προβολή του ντοκιμαντέρ «Στοργή στο λαό», με θέμα τη λογοκρισία στον κινηματογράφο την εποχή της δικτατορίας.,του Βασίλη Δούβλη. Η προβολή έχει προγραμματιστεί στις19:30, στην Αίθουσα «Παύλος Ζάννας» του Κινηματογράφου «Ολύμπιον».\nΤο 6ο Μαθητικό Περιβαλλοντικό Συνέδριο με θέμα “ Η πόλη που ονειρεύομαι”, πραγματοποιείται σήμερα το πρωί στο Δημαρχείο.


ENSLAVED: Σχολιάζουν τις αγαπημένες τους Hellenic Black Metal κυκλοφορίες - Metal Hammer\nΚανείς όμως δεν μπορεί να παραβλέψει (και ούτε να ξεχάσει) τις πλήρως extreme metal εκφάνσεις των πρώτων ημερών ύπαρξης του σπουδαίου Νορβηγικού συγκροτήματος, που ήταν ουσιαστικά και εκείνες που το καταξίωσαν ως μία άκρως υπολογίσιμη δύναμη στο γενικότερο metal στερέωμα. Μιλάμε για τα early ‘90s που αυτό που σήμερα (ανα)γνωρίζουμε ως black metal, έκανε τα πρώτα του βήματα (είχαν φροντίσει οι προπάτορες να θέσουν τα θεμέλια, πίσω στα late ‘80s), και ήταν αναγνωρίσιμο από το αμφιλεγόμενο και άκρως επαναστατικό για την εποχή attitude του. Το ελληνικό black metal (Hellenic black metal για πολλούς), δεν ήρθε αργότερα. Ξεκίνησε τότε ακριβώς και προσέφερε πολλά από την ιδιαίτερη ταυτότητά του στον παγκόσμιο extreme metal ήχο. Οι Enslaved, που σε λίγες ώρες θα βρεθούν για πρώτη φορά ζωντανά στην χώρα μας, δεν θα μπορούσαν να περάσουν αλώβητοι από την παγκοσμίου εμβέλειας επιρροή του ήχου αυτού, κι έτσι κι έγινε.\nΣ’ αυτό το μικρό αλλά άκρως σημαντικό για την κληρονομιά του ήχου κείμενο, οι Grutle (μπάσο, φωνή) και Ivar (κιθάρα) διαλέγουν δύο -όχι και τόσο- μικρά διαμαντάκια που ξεχωρίζουν από την ελληνική black metal δισκογραφία και μας τα παρουσιάζουν, όχι εκθέτοντας τα μουσικά τους χαρακτηριστικά (που άλλωστε είναι γνωστά), αλλά θέτοντας επί τάπητος τον τρόπο που αυτά επηρέασαν τους ίδιους και -όπως είναι επόμενο- τον ήχο των Enslaved.\nΟ Grutle Kjellson για το “Passage to Arcturo” των Rotting Christ:\nΤο “Passage to Arcturo” ήταν ένας εκ των ακρογωνιαίων λίθων των extreme metal ακουσμάτων της νιότης μου. Αντάλλαζα κασέτες και αλληλογραφούσα με τον μπασίστα τους, Jim Mutilator, κι έτσι το αγόρασα κατευθείαν από τον ίδιο. Εξεπλάγην ευχάριστα από αυτό το album, γιατί πραγματικά ήταν εξωπραγματικά ιδιοφυές σε επίπεδο τεχνικής και παραγωγής, αλλά είχε κι εκείνη την άρρωστη occult ατμόσφαιρα και αίσθηση. Αυτή η κυκλοφορία με ρούφηξε μέσα της και νομίζω πως κάπου μέσα μου είμαι ακόμη κολλημένος μαζί της. Λίγο πριν γράψω αυτό το κείμενο, έβαλα το βινύλιο να παίξει στο πικάπ μου και μάντεψε! Μου έφερε ανατριχίλες, με τον ίδιο τρόπο που αυτό είχε συμβεί 28 χρόνια πριν!\nΟ Ivar Bjørnson για το Necromantia / Varathron split του 1992:\nΜία κυκλοφορία που ήταν επίσης μέρος του μουσικού σύμπαντος που ενέπνευσε τους Enslaved, την περίοδο της κυκλοφορίας του πρώτου μας demo “Yggdrasill”, ήταν το split των Necromantia και Varathron υπό τους τίτλους “The Black Arts” και “The Everlasting Sins”, το 1992. Για να είμαι απόλυτα ειλικρινής, ως κυκλοφορία δεν έχει την διαχρονικότητα που έχουν άλλες από τα συγκεκριμένα συγκροτήματα, λόγω του ότι είναι πολύ ακατέργαστη, αλλά αυτή είναι η μαγεία στις ηχογραφήσεις εκείνης της περιόδου: Η ξεροκεφαλιά και η αφοσίωση, και κάποιες φορές μία θέληση, δυνατότερη από τη μουσική και τεχνική αρτιότητα. Οι Necromantia είχαν έναν ήχο με μία πολύ ιδιαίτερη και προσωπική ιδιοσυγκρασία, επιστρατεύοντας ένα 8χορδο μπάσο στη θέση της κιθάρας, οπότε πρακτικά απαρτίζονταν από δύο μπασίστες και έναν drummer. Τον ήχο τους διακατείχε μια μυστικιστική ατμόσφαιρα που νομίζω πως ενέπνευσε πολλούς από εμάς εκείνο τον καιρό. Οι Varathron ήταν μία επίσης πολύ δυνατή μπάντα, μ’ εκείνο τον χαρακτηριστικό “Ηellenic black metal” ήχο που περιείχε μελωδία και γκρούβα, συνδυασμένα με μία occult αίσθηση. Το νέο τους υλικό είναι επίσης εντυπωσιακότατο. Μιλάμε για μία μπάντα, για την οποία περισσότεροι άνθρωποι θα έπρεπε να μπουν στη διαδικασία να ανοίξουν τα αυτιά τους!\nΟι Enslaved εμφανίζονται σε Αθήνα και Θεσσαλονίκη, την Παρασκευή 10 και το Σάββατο 11 Μαΐου αντίστοιχα.\nΜαζί τους, και στις δύο πόλεις, θα εμφανιστούν οι δικοί μας Lucifer’s Child.\nΠερισσότερες πληροφορίες στις σελίδες των εκδηλώσεων στο Facebook:\n• 10.05.19 – Fuzz Live Music Club / Αθήνα - https://www.facebook.com/events/202270500710960\n• 11.05.19 – Principal Club Theater / Θεσσαλονίκη - https://www.facebook.com/events/352608518883903


15 γωνίες Double L / Φόρμες Σιλικόνης / Σαπουνόμαζες & Φόρμες — Αιθέρια Έλαια και Καλλυντικά Sensities\n15 γωνίες Double L\nΟι φόρμες σιλικόνης είναι κατάλληλες για μία ευρεία γκάμα δραστηριοτήτων στην μαγειρική, τη ζαχαροπλαστική, την σαπωνοποιία, την κηροπλαστική. Το υλικό που χρησιμοποιείται για την κατασκευή τους είναι άριστης ποιότητας, 100% μη τοξικό, χωρίς οσμές ή γεύση, κατάλληλο για τρόφιμα, ασφαλές σε χαμηλές και υψηλές θερμοκρασίες.\nΔημιουργήστε σοκολατάκια, ζελεδάκια, στιλάτα παγάκια για τα ποτά σας, αλλά και ξεχωριστά σαπούνια και κεριά σε μοναδικά σχήματα, εύκολα και γρήγορα!\nΗ φόρμα σιλικόνης “Double L” με 15 μικρά, διπλά L μπορεί να χρησιμοποιηθεί για την παρασκευή μπισκότων, ατομικών γλυκών, αλλά και για σαπούνια και κεριά με "ιδιαίτερο" ύφος. Όταν χρησιμοποιείται για την παρασκευή σαπουνιών (με χρήση έτοιμης βάσης σαπουνιού), το βάρος κάθε "κυψέλης" είναι περίπου 10gr.\nΟι διαστάσεις της φόρμας σιλικόνης“Double L” με 15 μικρά διπλά L είναι 22,0cm x 10,5cm. Οι διαστάσεις της κάθε “κυψέλης” είναι 2,0cm x 2,0cm και το βάθος 1,5cm.\nΌλες οι φόρμες σιλικόνης που θα βρείτε στα Sensities είναι κατάλληλες για φούρνο, φούρνο μικροκυμάτων, ψυγείο και κατάψυξη(από -40οC μέχρι 230οC). Διαθέτουν εύκαμπτο καλούπι με εύκολη αποκόλληση, καθαρίζουν εύκολα με χλιαρό νερό, πλένονται στο πλυντήριο πιάτων και διαθέτουν πιστοποίηση CE και FDA\nΠροτείνεται η αποφυγή χρήσης σκληρών σφουγγαριών.\nΜονό φορμάκι σε σχήμα πεταλούδας\n6 ανάγλυφες πατούσες\n4 ανάγλυφα οβάλ με σχέδιο πεταλούδα σε λουλούδι\n€ 12,90 € 12,90\n4 Ανάγλυφα “One Leaf "\n6 ανάγλυφα Χριστουγεννιάτικα Σχέδια


Mark Ruffalo και Kumail Nanjiani σε συζητήσεις για το «True American» | clickatlife\nMark Ruffalo και Kumail Nanjiani σε συζητήσεις για το «True American»\nΗ πραγματική ιστορία ενός μετανάστη από το Μπαγκλαντές που θέλησε να βάλει τέλος στη θανατική ποινή στο Τέξας.\nΟ Pablo Larraín βρίσκεται σε συζητήσεις με τους Mark Ruffalo και Kumail Nanjiani για να αναλάβουν τους πρωταγωνιστικούς ρόλους στην ταινία «True American». Η ταινία αφηγείται την πραγματική ιστορία του Raisuddin Bhuiyan, ενός μετανάστη από το Μπαγκλαντές, ο οποίος ξεκίνησε αγώνα για να βάλει τέλος στη θανατική ποινή στην πολιτεία του Τέξας.\nΗ ταινία του Larraín, η οποία έχει τον τίτλο «True American», είναι βασισμένη στο βιβλίο «Murder And Mercy In Texas» του συγγραφέα και δημοσιογράφου Anand Giridharadas. Το βιβλίο αφηγείται την ιστορία του Bhuiyan, ο οποίος ήταν πιλότος της πολεμικής αεροπορίας του Μπαγκλαντές που είχε όνειρο να δουλέψει στον τομέα της τεχνολογίας στις ΗΠΑ. Αφού κατάφερε να μετακομίσει στην Αμερική, ο Bhuiyan βρήκε προσωρινά δουλειά σε ένα μίνι μάρκετ στο Ντάλας.\nΤην σκηνοθεσία του «True American» έχει αναλάβει ο Χιλιανός Pablo Larraín.\nΛίγες μέρες μετά το τρομοκρατικό χτύπημα της 11ης Σεπτεμβρίου το 2001, ένας αυτοαποκαλούμενος «Αμερικάνος τρομοκράτης», ο Mark Stroman, εισέβαλε στο κατάστημα και πυροβόλησε τον υπάλληλο. Ο Bhuiyan τραυματίστηκε βαριά και γλύτωσε (μένοντας τυφλός από το ένα του μάτι), ενώ ο Stroman συνελήφθη και καταδικάστηκε σε θάνατο.\nΚαθώς ο Stroman βρισκόταν στη φυλακή και περίμενε την εκτέλεσή του, ο Bhuiyan όχι μόνο τον συγχώρησε, αλλά ξεκίνησε έναν αγώνα για την κατάργηση της θανατικής ποινής στην πολιτεία του Τέξας. «Προσπαθώ να κάνω το καλύτερο που μπορώ και να μην επιτρέψω να χαθεί άλλη μια ανθρώπινη ζωή. Θα χτυπήσω σε κάθε πόρτα. Στο Ισλάμ λένε πως το να σώσεις μια ζωή είναι το ίδιο με το να σώσεις όλη την ανθρωπότητα. Οπότε τον συγχώρησα και όλες εκείνες οι αρχές με ενθάρρυναν να πάω παραπέρα, να σταματήσω την εκτέλεσή του και να σώσω άλλη μια ζωή» είχε δηλώσε τότε στο MSNBC ο Bhuiyan.\nΗ Renée Zellweger είναι η παθιασμένη Judy Garland\nSpielberg: «Τα γυρίσματα του νέου Ιντιάνα Τζόουνς ξεκινούν τον Απρίλιο του 2019»\nΟλοκληρώθηκε το καστ της νέας ταινίας για τη ζωή του Al Capone


Αλβανικά ΜΜΕ: «Ο Κατσίφας αυτοκτόνησε» | Διακόνημα\nΑλβανικά ΜΜΕ: «Ο Κατσίφας αυτοκτόνησε»\nΣε αυτοκτονία αποδίδει τον θάνατο του Κωνσταντίνου Κατσίφα η Εισαγγελία Τιράνων σύμφωνα με αλβανικά ΜΜΕ τα οποία ισχυρίζονται πως έχουν λάβει γνώση του πολυαναμενόμενου πορίσματος.\nΟ Κωνσταντίνος Κατσίφας δεν πυροβολήθηκε από τη RENEA (Αλβανικές Ειδικές Δυνάμεις), αλλά αυτοκτόνησε για να μην παραδοθεί. Αυτό αναφέρουν αλβανικά ΜΜΕ που επικαλούνται πως γνωρίζουν το περιεχόμενο του πολυαναμενόμενου πορίσματος.\nΌπως γράφει το himara.gr, σύμφωνα με το ιατροδικαστικό πόρισμα οι δυο σφαίρες που βρέθηκαν μία στο κάτω μέρος του σαγονιού και μία στο στήθος δείχνουν πως ο Κ. Κατσίφας έθεσε τέλος στη ζωή του και πως οι κλήσεις για διαπραγματεύσεις από πλευράς των αστυνομικών απέβησαν άκαρπες και δεν κατάφεραν να τον συνετίσουν, ούτως ώστε να μην βλάψει τον εαυτό του.\nΕπίσης οι ανακριτές κάνουν λόγο για πυροδότηση της σφαίρας από τον ίδιο σε πολύ γρήγορο χρονικό διάστημα, μιας και όπως λένε, αυτό έγινε αντιληπτό από την πίεση με την οποία ο ίδιος πάτησε τη σκανδάλη. Ενώ ο έλεγχος στα όπλα των αστυνομικών δεν φανέρωσε ίχνη κάποια ενέργεια πυροβολισμού και πλάι στο άψυχο σώμα του Κ. Κατσίφα βρέθηκαν το αυτόματο όπλο του, καθώς και μερικοί κάλυκες πιθανόν από αυτό το ίδιο το όπλο.\nΑξίζει να σημειωθεί πώς ο δικηγόρος της οικογένειας σε επικοινωνία με το himara.gr διέψευσε τα δημοσιεύματα.\nΣχετικό ρεπορτάζ μετέδωσε και το δελτίο του ΑΝΤ1: